Wudwor (Worklecy)

Wudwor ( Höflein) je wjes w hornjołužiskim Budyskim wokrjesu. Leži w serbskich Horjanach na lěwym boku Klóšterskeje wody a słuša z lěta 1973 k Worklečanskej gmejnje.

Přez Wudwor wjedźe Swjatojakubski puć.

 Geografija 
Wjes leži něhdźe 800 metrow juhozapadnje Worklec při małkej rěčce, lěwym přitoku Klóšterskeje wody. Dalše susodne wsy su Kozarcy na wuchodźe, Kukow na juhu, Wěteńca na zapadźe a Smječkecy na sewjerozapadźe. K Wudworju słuša wjesny dźěl Mosty (němsce Mostach) při puću do Chrósćic. Wosrjedź wsy nadeńdźe so pomnik za padnjenych Prěnjeje swětoweje wójny z napisami w serbskej a němskej rěči.

 Stawizny 
Prěnje historiske naspomnjenje jako Hovelin je z lěta 1301. Ležownostne knjejstwo nad Wudworjom bě rozdźělene mjez klóštrom Marijina hwězda a Worklečanskim ryćerkubłom. We 18. lětstotku měješe tež Budyski krajny bohot podźěl wsy we swojim wobsydstwje.

Po Mukowej statistice z lětow 1884/85 rěčachu tehdy wšitcy 138 Wudworčenjo serbsce. Arnošt Černik zwěsći w lěće 1956 serbskorěčny podźěl wobydlerstwa wot hišće 62,7 %.

 Pomniki 
Hlej: Lisćina kulturnych pomnikow we Wudworju

mini|center|upright=1.7|Powětrowy wobraz wsy z Worklecami w pozadku

 Žórła 

 Wotkaz 

Kategorija:Worklecy
Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Sydlišćo w serbskim sydlenskim rumje
Kategorija:Sydlišćo při Klóšterskej wodźe
Kategorija:Prěnje naspomnjenje 1301
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1973